《凤凰台和李御史韵》
元代·郑守仁

夜深烽火东城鼓，步绝金莲春笋泥。千载王风天转北，六朝文物日沈西。

江浮汉地淮山小，鸟没吴云宫树低。独足不回鳷鹊去，云台今此让乌栖。

作者简介：台州黄岩人，号蒙泉。幼著道士服，长游京师，寓崇真宫，斋居万松间，一夕大雪填门，僵卧读书，不改其乐。京师号为独冷先生。顺帝至正间出主白鹤观。善诗。有《蒙泉集》。